
   REPUBLIKA HRVATSKA
TRGOVAČKI SUD U RIJECI
     Rijeka, Zadarska 1 i 3
U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, OIB 88785964957 po sucu pojedincu Danieli Korlević, odlučujući o prijedlogu Financijske agencije, Regionalni centar Rijeka, F. Kurelca 8 za otvaranje stečajnog postupka nad trgovačkim društvom KONEKSIJA društvo s ograničenom odgovornošću za ugostiteljstvo i trgovinu, Mali Lošinj, Zagrebačka 2, OIB 49535839813, kojeg zastupa opunomoćenik Mario Pavičić odvjetnik u Našicama, K. Zvonimira 4a, dana 06. rujna 2016. godine  

r i j e š i o    j e

	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom KONEKSIJA društvo s ograničenom odgovornošću za ugostiteljstvo i trgovinu, Mali Lošinj, Zagrebačka 2, OIB 49535839813.

Obrazloženje

Financijska agencija, Regionalni centar Rijeka podnijela je ovome sudu 23. veljače 2016. godine prijedlog za otvaranje stečajnog postupka nad dužnikom KONEKSIJA društvo s ograničenom odgovornošću za ugostiteljstvo i trgovinu, Mali Lošinj, Zagrebačka 2, OIB 49535839813 (dalje: dužnik), temeljem članka 110. st.1. Stečajnog zakona (dalje: SZ-a, Narodne novine br. 71/15).
Rješenjem posl. broj St-543/16-4 od 23. svibnja 2016. godine pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Do završetka prethodnog postupka, dužnik je postao sposoban za plaćanje što dokazuje potvrda Financijske agencije od 23. kolovoza 2016. godine (list 62 spisa) prema kojoj dužnik na dan 23. kolovoza 2016. godine na računima i novčanim sredstvima nema nepodmirenih osnova za plaćanje evidentiranih u Očevidniku redoslijeda osnova za plaćanje. 
Obzirom da je nakon podnošenja prijedloga za otvaranje stečajnog postupka utvrđeno da je dužnik postao sposoban za plaćanje, valjalo je temeljem čl.128. st.9. SZ-a postupak obustaviti i riješiti kao u izreci rješenja.	 
 
U Rijeci, 06. rujna 2016. godine
  
   Sudac
                                                                                                 Daniela Korlević   
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, istekom osmoga dana od dana objave pismena na mrežnoj stranici e-Oglasne ploče sudova.


DNA:
- predlagatelju 
- zastupniku dužnika po zakonu po opun. Mario Pavičić
- dužniku
- sudski registar
- FINA RIJEKA
- e-Oglasna ploča 

U Rijeci, 06.9.2016.g.

sudac
Daniela Korlević

